**СЛУЖБЕНИ ЛИСТ**

**ОПШТИНЕ ЖИТИШТЕ**

|  |
| --- |
| Година XXVIII Житиште 07.06.2014. Број 17. |

На основу члана 32. Закон о локалној самоуправи („Службени гласник Републике Србије“ број 129/2007), члана 61. Статута општине Житиште („Службени лист општине Житиште“ број 34/2013 – пречишћен текст), члана 2. Одлуке о Општинском већу општине Житиште („Службени лист општине Житиште“ број 16/2008) и члана 32. Пословника о раду Општинског већа општине Житиште, Општинско веће општине Житиште на седници одржаној дана 07.06. 2014. године донело је

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О УСЛОВИМА И КРИТЕРИЈУМИМА ЗА ДОДЕЛУ ПРАВА НА БЕСПЛАТНО ЛЕТОВАЊЕ УЧЕНИКА – ДЕЦЕ И МЛАДИХ СА ПРЕБИВАЛИШТЕМ НА ТЕРИТОРИЈИ ОПШТИНЕ ЖИТИШТЕ**

**Члан 1.**

У ПРАВИЛНИКУ О УСЛОВИМА И КРИТЕРИЈУМИМА ЗА ДОДЕЛУ ПРАВА НА БЕСПЛАТНО ЛЕТОВАЊЕ УЧЕНИКА – ДЕЦЕ И МЛАДИХ СА ПРЕБИВАЛИШТЕМ НА ТЕРИТОРИЈИ ОПШТИНЕ ЖИТИШТЕ број IV-02-79/2013 од 06.11.2013. године, мења се назив Правилника, тако да сада гласи:

„ПРАВИЛНИК О УСЛОВИМА И КРИТЕРИЈУМИМА ЗА ДОДЕЛУ ПРАВА НА БЕСПЛАТНО ЛЕТОВАЊЕ ДЕЦЕ И МЛАДИХ СА ПРЕБИВАЛИШТЕМ НА ТЕРИТОРИЈИ ОПШТИНЕ ЖИТИШТЕ“

**Члан 2.**

У члану 1. иза речи „година“, ставља се интерпункцијски знак ; иза кога се додају речи: „деце предшколског узраста; деце из хранитељских породица; усвојене деце“.

**Члан 3.**

У члану 3., иза алинеје 4, додају се алинеје 5, 6 и 7 које гласе:

„деци предшколског узраста

деци из хранитељаких породица

усвојеној деци“

**Члан 4.**

У члану 4., мења се став 2. тако да сада гласи:

„ Са децом и младима, која остваре право на бесплатно летовање, бесплатно путује и борави и потребан број стручног и медицинског особља, као и координатор летовања именован од стране општине Житиште.“

**Члан 5.**

У члану 5. у ставу 2, иза алинеје 5, додаје се алинеја 6, која гласи:

„деца предшколског узраста, деца из хранитељаких породица, усвојена деца – одговарајућу потврду којом доказују своје својство“

**Члан 6.**

У члану 6, у ставу је реч „ученика“ и знак „-„, бришу се.

**Члан 7.**

Иза члана 7., додаје се нови члан 7а, који гласи:

„Члан 7a

Право на бесплатно летовање се утврђује појединачним решењем.

Средства за бесплатно летовање се уплаћују на рачун законског заступника лица коме је бесплатно летовање одобрено, у висини утврђеној одлуком Комисије.

Лица на чији су рачун средства уплаћена дужна су да надлежном одељењу Општинске управе у року од три дана донесу доказ о наменском утрошку средстава из става 2. овог члана.

У случају да лица на чији су рачун средства уплаћена не донесу доказ предвиђен у ставу 3. овог члана, Општина има право на враћање уплаћених средстава, а деца лица која уплаћена средства нису наменски искористила, губе право на бесплатно летовање у наредном периоду.“

**Члан 8.**

Овај Правилник ступа на снагу наредног дана од дана објављивања у „Службеном листу општине Житиште“.

Република Србија

Аутономна Покрајина Војводина

Општина Житиште

Општинско веће

Број: IV-06-45/2014

Дана: 07.06.2014. године

Житиште Председник општине Житиште

Председник Општинског већа

Митар Вучуревић с.р.

**С А Д Р Ж А Ј**

**ОПШТИНСКО ВЕЋЕ ОПШТИНЕ ЖИТИШТЕ**

1. Правилник о изменама и допунама правилника о условима и критеријумима за доделу права на бесплатно летовање ученика – деце и младих са пребивалиштем на територији општине Житиште....................................................................................................................1.

**СЛУЖБЕНИ ЛИСТ ОПШТИНЕ ЖИТИШТЕ на основу члана 12. Закона о јавном информисању („Службени гласник Р. Србије“ 43/03, 61/05 и 71/09) не сматра се јавним гласилом, те се сходно наведеној одредби не налази се у Регистру јавних гласила.**

Издавач: Општинска управа Житиште, Цара Душана 15.

Главни и одговорни уредник: Биљана Зубац

Службени лист Општине Житиште излази по потреби